Les versions catalana i castellana d'aquest document van ser publicades en el DOGC núm. 6742, de 4.11.2014.
Es versions catalana e castelhana d'aguest document sigueren publicades en DOGC núm. 6742, de 4.11.2014.
Aguesta normativa a comportat un auanç important entà Catalonha, mès, dempús des ans en qué a estat vigenta, encara i a persones damb discapacitat fisica, sensoriau, intellectuau o mentau, gent grana o persones damb d'auti tipes de diuersitat foncionau que viuen situacions de desegalitat d'oportunitats, de discriminacion e de dificultats entara participacion sociau e entar exercici des sòns drets, per rason dera existéncia de barrères fisiques, ena comunicacion o d'actitud que les ac empedissen.
Era Convencion a devengut eth prumèr esturment ampli de drets umans deth sègle XXI, damb caractèr vinculant entà toti es estats que l'an ratificada, entre es quaus i a, donques, er Estat espanhòl.
Atau madeish, eth Parlament de Catalonha, per miei dera Resolucion 44/VIII, deth 19 de junh de 2007, instèc eth Govèrn dera Generalitat a adoptar es mesures de besonh entà complir era Convencion e, per miei dera Declaracion deth 17 de deseme de 2008, damb motiu deth Dia Internacionau des Persones damb Discapacitat, s'aderic as postulats dera Convencion e manifestèc era sua volentat de velhar peth garantiment dera egalitat d'oportunitats entàs persones damb discapacitat, coma ciutadans de plen dret.
En aguest aspècte, ei important de rebrembar qu'era accessibilitat ena comunicacion ja a estat objècte dera Resolucion 749/VIII deth Parlament de Catalonha, deth 15 de junhsèga de 2010, sus es mesures entà garantir er aprentissatge, era educacion, era accessibilitat e er usatge deth catalan e es recorsi dera modalitat orau as persones sordes e sord-cègues que se comuniquen oraument, e tanben dera Lei 17/2010, deth 3 de junh, dera lengua de signes catalana.
Er encastre legau estatau en matèria d'accessibilitat siguec configurat principaument pera Lei der Estat 51/2003, deth 2 de deseme, d'egalitat d'oportunitats, non-discriminacion e accessibilitat universau des persones damb discapacitat, basada enes principis de vida independenta, normalizacion, accessibilitat universau, dessenh entà toti, dialòg civiu e transversalitat des politiques en matèria de discapacitat.
En relacion damb eth regim sancionador, cau remercar era Lei der Estat 49/2007, deth 26 de deseme, pera quau s'establie eth regim d'infraccions e sancions en matèria d'egalitat d'oportunitats, non-discriminacion e accessibilitat universau des persones damb discapacitat, qu'establí que correspon ath legislador autonomic era tipificacion des infraccions e es sancions, sens perjudici deth regim d'infraccions qu'establís entà garantir era plea proteccion des persones damb discapacitat.
Posteriorament, aguestes leis sigueren modificades peth Reiau decrèt legislatiu 1/2013, deth 29 de noveme, peth quau s'aprove eth tèxte rehonut dera Lei generau de drets des persones damb discapacitat e dera sua inclusion sociau.
Totun açò, er articulat dera Lei manten era terminologia actuau dera Organizacion Mondiau dera Salut, de persones damb discapacitat, per ua question de seguretat juridica e damb era volentat de facilitar-ne era interpretacion, era aplicacion e era vinculacion damb d'autes normatives.
Eth titol IV regule aspèctes relatius ara targeta d'aparcament entà persones damb discapacitat, com ara es persones beneficiàries, es competéncies des administracions, es condicions d'usatge e era definicion d'usatge fraudulent.
Damb aguest madeish objectiu, se dòte es administracions de procediments entà facilitar e impulsar era execucion d'actuacions de supression de barrères existentes en edificis d'abitatges en qué residisquen persones damb discapacitat qu'ac requerisquen, e se definissen tanben es mesures entà facilitar era autorizacion d'actuacions de supression de barrères en edificis existents enes cassi en qué es uniques solucions possibles non s'ajusten a bèth paramètre urbanistic.
Eth titol VI regule es mesures de contraròtle imprescindibles entà garantir era aplicacion corrècta dera normativa d'accessibilitat, e fixe es procediments entà que se poguen acceptar solucions alternatives as qu'establís era norma en cassi degudament justificadi.
a) Establir es condicions d'accessibilitat de besonh entà qu'es espacis d'usatge public, es edificis, es mieis de transpòrt, es productes, es servicis e es procèssi de comunicacion garantisquen era autonomia, era egalitat d'oportunitats e era non-discriminacion des persones damb discapacitat o damb d'autes dificultats d'interaccion damb er entorn.
b) Integrar en encastre normatiu de Catalonha es condicions basiques d'accessibilitat, d'acòrd damb es directritzes internacionaus e estataus.
c) Promòir era utilizacion de productes de supòrt ara accessibilitat que melhoren era qualitat de vida des persones damb discapacitat o damb d'autes dificultats d'interaccion damb er entorn.
b) Dessenh universau o dessenh entà toti: eth dessenh d'entorns, espacis, edificis, servicis, mieis de transpòrt, procèssi, productes, aparelhs, esturments, airines, dispositius e elements analògs que garantís que, sense que i calguen adaptacions, totes es persones i pòden accedir, ena mesura possibla, sense excludir era utilizacion de mieis de supòrt, se calen, entà grops particulars de persones damb diuersitat foncionau.
c) Barrères ara accessibilitat: es empediments, es trebucs o es obstaculs entara interaccion des persones damb er entorn fisic, eth transpòrt, es productes, es servicis, era informacion e es comunicacions.
e) Discapacitat fisica: era discapacitat que dificulte o empedís era mobilitat o eth movement deth còs, o part deth còs, enes activitats basiques dera vida vidanta, includides es discapacitats d'origen organic.
En foncion des sentits afectadi, se distingissen es discapacitats sensoriaus següentes:
Discapacitat visuau: disminucion parciau o manca totau dera capacitat entà veder-s'i que dificulte o empedís eth compliment normau des foncions visuaus e provòque dificultats d'interaccion entre era persona afectada e er entorn; inclodís era ceguesa totau e es diuèrsi grads de baisha vision.
Discapacitat auditiva: disminucion parciau o manca totau dera capacitat entà percéber es formes acustiques; son considerades persones sordes es qu'an discapacitat auditiva.
h) Discapacitat mentau: es transtorns cognitius, d'afectivitat o de conducta que, pera sua intensitat o gravetat, determinen eth besonh dera persona afectada de supòrts entath foncionament psicologic e entara socializacion.
i) Persones damb mobilitat redusida: es persones qu'an limitada era capacitat de desplaçar-se o d'interaccionar damb er entorn damb seguretat e autonomia per rason d'ua determinada discapacitat fisica, sensoriau o intellectuau.
k) Espaci d'interaccion: er airau liure d'obstaculs que permet que quinsevolha persona, independentament des sues capacitats, pogue interaccionar damb cadun des elements, es installacions o es equipaments de qué se tracte.
n) Mieis de supòrt: es ajudes qu'actuen coma intermediàries entre er entorn e es persones damb discapacitat e les permeten de melhorar era qualitat de vida o d'incrementar era autonomia personau.
p) Proporcionalitat: era qualitat d'ua mesura de melhora dera accessibilitat segons era quau es còsti o es cargues qu'implique son justificades, en tot atier es critèris següents:
q) Mesures d'accion positiva: es supòrts especifics adreçadi a previer o compensar es desauantatges o es dificultats especiaus qu'an es persones damb discapacitat entara sua participacion plea e efectiva ena societat, en egalitat de condicions qu'era rèsta de persones, e entara sua incorporacion a toti es encastres dera vida politica, economica, educativa, culturau e sociau.
c) Amiar a tèrme era activitat de foment dera accessibilitat, laguens der encastre des competéncies de cada departament
Espacis viaris: espacis urbans d'usatge public destinadi ara circulacion de veïculs e persones.
b) Espacis naturaus d'usatge public: eth conjunt d'espacis següents:
Condicions d'accessibilitat des espacis urbans d'usatge public de naua construccion
Condicions d'accessibilitat des espacis urbans d'usatge public existents
Condicions d'accessibilitat des espacis naturaus d'usatge public
Es elements d'urbanizacion e de mobiliari urban que s'installen enes espacis urbans d'usatge public, ja sigue enes espacis viaris, ja sigue enes espacis liures, an de complir es condicions d'accessibilitat establides pera normativa, e an de garantir tostemp itineraris de pedanhs accessibles.
a) Edificacion: era part d'un edifici, er edifici o eth conjunt d'edificis damb identitat pròpria que se pòden destinar a diuèrses finalitats.
b) Abitatge: quinsevolha edificacion fixa destinada a residéncia de persones fisiques, includits es espacis e es servicis comuns der immòble en qué ei plaçat e es annèxes que i son vinculadi, d'acòrd damb es condicions qu'establís era normativa en matèria d'abitatge.
c) Edifici plurifamilhar: er edifici que conten diuèrsi abitatges independents, en desvolopament verticau o orizontau, que compartissen espacis comuns o elements estructuraus.
d) Edifici o establiment d'usatge privat disparièr der abitatge: er edifici o establiment non destinat ar usatge residenciau d'abitatge ath quau sonque an accès, pes caracteristiques dera activitat que s'i desvolope, sigue industriau, professionau o de caractèr analòg, es titolars dera activitat o es persones que i trebalhen.
Es locaus sociaus o es destinats as activitats d'ua associacion son establiments d'usatge public.
g) Grana reabilitacion: eth conjunt d'òbres que consistissen en esbaussament d'un edifici en tot sauvar-ne sonque es façades o constituïssen ua actuacion globau qu'afècte era estructura o er usatge generau der edifici.
Es edificis e es establiments de naua construccion d'usatge public, autant de titolaritat publica coma privada, an de dispausar d'itineraris de pedanhs accessibles que comuniquen es diuèrsi espacis d'usatge public entre eri e damb era via publica.
Es espacis d'usatge privat an de garantir es condicions d'accessibilitat que siguen establides per reglament.
Es edificis de naua construccion d'usatge privat non destinadi a abitatge an de dispausar d'itineraris de pedanhs accessibles que permeten era connexion des elements privatius damb era via publica e damb es dependéncies d'usatge comunitari.
Es edificis de naua construccion damb usatge d'abitatge plurifamilhar an de dispausar d'itineraris de pedanhs accessibles que permeten era connexion entre era via publica, era entrada a cada abitatge e es dependénceis e zònes d'usatge comunitari.
Enes supòsits que siguen establits per reglament, er itinerari de pedanhs accessible que connècte era via publica e era entrada de cada abitatge se pòt remplaçar pera prevision d'un espaci sufisent que permete en futur d'installar-i es productes de supòrt que calguen enta hèr accessible er itinerari.
Es complèxes formadi per un conjuntd'edificis connectadi entre eri an d'auer itineraris de pedanhs accessibles entà qu'es persones damb discapacitat poguen desplaçar-se entre es edificis.
Resèrva d'abitatges entà persones damb discapacitat
Sens perjudici de çò qu'establís era Lei 18/2007, deth 28 de deseme, deth dret ar abitatge, enes programacions annaus d'abitatges de promocion publica, enes projèctes d'abitatges de quinsevolh aute caractèr que construïsquen, promòiguen o subvencionen administracions publiques o entitats deth sector public e enes promocions d'abitatges d'iniciativa privada que s'acuelhen ara qualificacion d'abitatge damb proteccion oficiau, exceptat des abitatges entà usatge pròpri promoigudi per cooperatives o comunitats de proprietaris, s'a de reservar un percentatge d'unitats entà èster aucupat per persones damb discapacitat o damb mobilitat redusida non inferiora a çò que determine era normativa relativa as drets des persones damb discapacitat.
Es promotors privadi d'abitatges damb proteccion oficiau, enes projèctes que presenten entà que s'apròven, n'an de reservar un percentatge non inferior a çò qu'establís eth tèxte rehonut dera Lei generau de drets des persones damb discapacitat e dera sua inclusion sociau, aprovat peth Reiau decrèt legislatiu 1/2013, deth 29 de noveme, o era normativa que lo modifique o lo substituïsque, a persones damb discapacitat, exceptat des abitatges entà usatge pròpri promoigudi per cooperatives o comunitats de proprietaris.
Es promotors privadi d'abitatges damb proteccion oficiau pòden remplaçar es adaptacions interiores des abitatges reservadi a persones damb discapacitat per un depòsit de garanties economiques, que quan se constituïsque era qualificacion definitiva a de garantir eth compliment des òbres d'adaptacion, se non a transcorrut eth termini de resèrva.
En aguest supòsit, es abitatges reservadi an d'auer previstes es solucions constructives que permeten de dotar-les des condicions d'accessibilitat avientes, d'acòrd damb çò que sigue establit per reglament.
Es requisits entà accedir as abitatges reservadi a persones damb discapacitat se determinen per reglament e, se s'acabe eth termini establit sense que i age sollicituds sufisentes entà curbir era ofèrta, pòden èster aquerits per entitats publiques o privades sense afan de lucre en termini establit, entà destinar-les ar usatge sociau d'abitatges d'acuelhuda residenciau d'acòrd damb era cartèra de servicis sociaus vigenta o a d'autes programes establits de vida independenta, tostemp qu'agen coma finalitat era proteccion des persones damb discapacitat.
Es collectius de persones damb discapacitat an de dispausar dera informacion adequada e de besonh sus era ofèrta disponibla d'abitatges reservadi e sus es procediments de gestion e d'aquisicion.
Condicions d'accessibilitat des edificis existents
En cap de cas aguestes òbres pòden deteriorar es condicions d'accessibilitat preexistentes.
Enes edificis e es establiments existents que siguen objècte d'actuacions d'ampliacion o de reforma qu'afècten un percentatge dera superfície iniciau superior ath que sigue establit per reglament, o que siguen objècte de cambi d'usatge, d'activitat o de titularitat o de contraròtle subervengut per tercèrs, d'acòrd damb era normativa de comèrç, s'i an de hèr es òbres de besonh pr'amor d'adequar-les as condicions d'accessibilitat que siguen determinades per reglament entà cada supòsit, en foncion der usatge, era superfície e era intervencion, d'acòrd damb eth principi de proporcionalitat.
Enes edificis e establiments existents que non siguen pas objècte de cap des actuacions indicades enes apartats 1, 2, 3 e 4, s'an de determinar per reglament es condicions d'accessibilitat e es terminis que s'an de complir entà artenher-les.
Enes cassi en qué aguesta condicion tanpòc non sigue possibla, se pòden adméter entà determinadi usatges solucions alternatiues que permeten era maxima accessibilitat possibla.
e) Miei de transpòrt: es veïculs, es naus o es autes unitats de parc mobil adreçadi ath transpòrt de viatgèrs, e tanben es edificis e espacis d'usatge public que cau entà prestar eth servici, en tot includir-i es infraestructures, sigue de superfície o sosterranhes.
Aguest plan a de fixar es condicions entà amiar a tèrme d'ua manèra progressiua era substitucion o era adaptacion que calguen des veïculs, es naus e es autes unitats deth parc mobil destinat ath servici de transpòrt public de viatgèrs; a de definir eth calendari d'execucion des òbres de besonh entà adaptar es espacis, es edificis e es infraestructures as condicions d'accessibilitat que determine er article 19, damb es autorizacions que siguen preceptives d'acòrd damb era legislacion sectoriau aplicabla, e a de determinar es mesures que s'an d'adoptar entà dotar eth servici de transpòrt des condicions sufisentes entà garantir era egalitat des usatgèrs, sense discriminacion per rason de quinsevolh tipe de diuersitat foncionau.
Atau madeish, s'a d'establir per reglament un percentatge de taxis accessibles, e un increment progressiu entà artenher-lo, entà curbir es besonhs de desplaçament des persones damb mobilitat redusida.
b) Productes de consum: es bens mòbles que pòden èster aquerits pes consumidors e que se destinen a usatge particular.
En aguest darrèr cas, correspon as empreses, es entitats e es organismes que prèsten aguesti servicis publics de garantir era accessibilitat des productes que meten a disposicion dera ciutadania.
b) Servicis d'usatge públic: es que, independentament dera sua titularitat, se meten a disposicion deth públic e poden èster contractats o gaudits d'ua manèra individuau o col·lectiva, com ara es servicis de salut, es servicis sociaus, es servicis educatius, universitaris e de formacion tecnicoprofessionau, es servicis culturaus, es servicis d'ostalaria, es servicis comerciaus, es servicis d'emergéncies, es servicis d'informacion e de comunicacion o es servicis esportius.
Condicions d'accessibilitat des servicis publics
Es administracions publiques an de velhar perque es servicis era gestion des quaus s'a externalizat complisquen es condicions d'accessibilitat que siguen establides per reglament.
Es administracions publiques e es provedidors de servicis publics an d'informar enes sues planes web sus es condicions d'accessibilitat des servicis qu'aufrissen e sus es mieis de supòrt disponibles e an de promòir en toti es encastres er usatge de tecnologies dera informacion e era comunicacion que faciliten era relacion damb es persones damb requeriments especifics d'accessibilitat qu'an dificultats entà desplaçar-se o non pòden pas gaudir d'ua atencion presenciau.
Condicions d'accessibilitat des servicis d'usatge public
Es provedidors de servicis d'usatge public que, pes caracteristiques dera activitat, an de dispausar d'ua proporcion de places, unitats o elements accessibles, an de preveir es mecanismes de gestion adequadi entà garantir qu'aguestes places, aguestes unitats o aguesti elements demoren disponibles entàs persones a qui van adreçadi enquia que non s'age agotat era rèsta der aforament o era capacitat der establiment, e an d'aufrir uns prètzi e ues condicions d'accès as persones damb requeriments especifics d'accessibilitat que non les discriminen negativament ara ora d'utilizar eth servici.
Es provedidors de servicis d'usatge public de naua creacion an de garantir es condicions d'accessibilitat entà que totes es persones ne poguen hèr usatge e non se discrimine ad arrés per rason de discapacitat.
Es administracions publiques an de promòir acòrds entà auançar ena reduccion des despenes de gestion ena crompa en linha entàs persones damb discapacitat.
Son es lengües utilizades pes persones sordes o sord-cègues que se comuniquen oraument.
e) Mieis de supòrt ara comunicacion orau: es metòdes especifics entà estimular era audicion e es recorsi tecnologics utilizadi pes persones sordes o sord-cègues que permeten er accès ara audicion, era comprension e era expression verbau e escrita dera lengua orau.
Aguesti mieis includissen es audiofòns, es implants auditius, es emissores de freqüéncia modulada, es bucles o anèths magnetics, era sostitolacion e era lectura labiau.
f) Productes de supòrt ara comunicacion visuau: es metòdes especifics entà facilitar as persones damb discapacitat visuau era percepcion e era comprension dera informacion visuau.
S'i includissen es productes següents:
g) Modalitat educativa orau: eth tipe d'escolarizacion ordinària entàs escolans damb discapacitat auditiva en qué era lengua veïculara de comunicacion e d'aprentissatge ei exclusivament era lengua orau e escrita.
Drets des persones damb discapacitat auditiva que se comuniquen en lengua orau
Drets des persones damb discapacitat auditiva que se comuniquen en lengua de signes
Se reconeish era lengua de signes catalana coma era lengua des persones sordes o sord-cègues signantes en Catalonha, d'acòrd damb çò qu'establís era legislacion dera lengua de signes catalana e era normativa d'accessibilitat que la complemente.
a) A de garantir as familhes o es tutors des mainatges damb discapacitat auditiva era informacion sus es modalitats educatives entara sua escolarizacion, entà que poguen escuélher liurament entre era modalitat educativa orau o era bilingüe enes centres que se determinen, e a de garantir er aprentissatge e er usatge dera modalitat escuelhuda.
Eth Govèrn a de priorizar acòrds de recerca damb es universitats e er Institut d'Estudis Catalans sus er aprentissatge deth catalan entàs persones sordes que se comuniquen oraument, sens perjudici de poder acordar-ne damb d'autes institucions o entitats que tanben hèsquen recerca en aguest encastre.
Eth Govèrn a de promòir acòrds damb es universitats entà fomentar era recerca de naues metodologies pedagogiques entàs persones damb discapacitat e era recerca en encastre des tecnologies emergentes en matèria d'accessibilitat.
Era Administracion a d'establir acòrds entà méter en practica plans d'accessibilitat en cadun des sectors culturaus, esportius o de léser, es quaus an de referir-se autant ara accessibilitat ena edificacion e ena comunicacion coma as contenguts o era ofèrta des servicis, e an de determinar entà cada cas quini son es mieis de supòrt que calen.
b) Mantienement preventiu dera accessibilitat: eth conjunt d'actuacions periodiques e planificades que cau hèr entà esvitar eth deteriorament des elements implicadi enes condicions d'accessibilitat e garantir-ne eth foncionament optim.
c) Mantienement correctiu dera accessibilitat: es actuacions non programades entà resòlver es anomalies o es problèmes de foncionament que poguen gésser e suscitar conflictes enes condicions d'accessibilitat des elements afectadi.
d) Plan de mantienement dera accessibilitat: eth document qu'establís era programacion des actuacions de besonh entath mantienement preventiu dera accessibilitat des espacis e es edificis e prescriu es actuacions que s'an d'empréner en cas que'n calgue un mantienement correctiu.
Es administracions responsables des edificis, espacis naturaus e espacis urbans d'usatge public an de mantier en corrècte estat es elements que'n garantissen era accessibilitat, d'acòrd damb era normativa, e an de dispausar d'un plan de mantienement dera accessibilitat.
Correspon ath titolar dera activitat o, en cas des edificis d'usatge privat, ath proprietari o era comunitat de proprietaris de mantier en un estat corrècte es elements que hèn possible de complir es condicions d'accessibilitat enes espacis d'usatge public o comunitari establides per aguesta lei e pera corresponenta normativa de desplegament.
Eth libre der edifici a qué hè referéncia er article 25 dera Lei 18/2007, deth 28 de deseme, deth dret ar abitatge, a de contier es requeriments en matèria d'accessibilitat, es solucions executades, es condicions d'usatge e es accions de besonh entà que se mantenguen es condicions d'accessibilitat.
Es administracions publiques e es empreses provedidores de servicis de transpòrt public de viatgèrs an d'includir enes sòns plans de gestion es actuacions de besonh entà garantir eth mantienement des condicions d'accessibilitat que corresponguen.
Es administracions pòden includir era elaboracion d'aguesti plans enes contractes de servicis que subscriguen damb es entitats que gestionen servicis publics en regim de concession.
Es plans d'accessibilitat elaboradi pes ens locaus e es departaments dera Generalitat an de contier ua diagnòsi des condicions existentes; determinar es actuacions que calguen entà hèr accessibles es encastres nomentadi en apartat 1 que son dera sua competéncia; establir critèris de prioritat que permeten de decidir quines actuacions s'an d'executar en diuèrsi periodes; definir es mesures de contraròtle, de seguiment, de mantienement e d'actualizacion de besonh entà garantir que, un còp artenhudes es condicions d'accessibilitat, perduren ath long deth temps, e establir eth termini maxim entara sua revision, d'acòrd damb es critèris que siguen establits per reglament.
Cada departament dera Generalitat a d'includir ena sua memòria annau es actuacions destinades ath compliment de çò que dispause er apartat 1, es quaus s'an de recuélher en un informe que s'a de presentar ath departament competent en matèria de promocion dera accessibilitat.
Es plans d'accessibilitat s'an de sosméter a revision enes supòsits següents:
c) Se ven de besonh entà poder complir es objectius que determine cada plan.
Es plans municipaus d'accessibilitat s'an de revisar en cas de revision globau deth planejament urbanistic generau.
Es provedidors de servicis d'usatge public, enes supòsits que siguen determinadi per reglament, atenent era dimension, es caracteristiques o era relevància sociau deth servici, an d'elaborar plans d'accessibilitat as servicis que prèsten.
Es equipaments o establiments d'usatge public e centres de trebalh de titolaritat privada damb nauta afluéncia de persones an de dispausar de plans d'accessiblitat enes supòsits que siguen determinadi per reglament, atenent-ne era superfície e era aucupacion e tenguent en compde era relevància dera activitat.
Targeta de parcatge entà persones damb discapacitat
Es places de parcatge reservades entà persones damb discapacitat son espacis de parcatge destinadi ar usatge des persones titolares dera targeta de parcatge que regule aguest titol.
Es places de parcatge reservades entà persones damb discapacitat pòden èster d'usatge generau, a disposicion de quinsevolh des titolars dera targeta a qué hè referéncia er article 47.1, o d'usatge individuau, destinades ar usatge exclusiu d'un titolar determinat dera targeta nomentada, d'acòrd damb es requisits que siguen establits per reglament.
Es places d'usatge individuau son reservades ar usatge exclusiu deth titolar dera targeta e servissen sonque entàs veïculs que cònsten ena autorizacion.
Pòden èster beneficiàries dera targeta de parcatge entà persones damb discapacitat es persones que supèren eth barem de mobilitat redusida que sigue establit pera normativa reguladora dera qualificacion e eth reconeishement deth grad de discapacitat, es autes persones fisiques que complisquen es requisits que siguen establits per reglament e es persones juridiques o entitats que prèsten eth servici de transpòrt adaptat de viatgèrs.
Era targeta de parcatge entà persones damb discapacitat s'a d'ajustar ath modèu comunitari uniforme establit pera normativa europèa, de manèra que servisque as titolars d'ua targeta expedida en Catalonha entà acreditar pertot deth territòri dera Union Europèa eth sòn dret a gaudir des facilitats reconeishudes pera targeta analòga d'ambit europèu.
Es drets a qué hè referéncia er article 47.1 s'apliquen a totes es persones que circulen peth territòri de Catalonha que siguen titolars de targetes de parcatge analògues expedides dehòra de Catalonha de conformitat damb eth modèu comunitari uniforme establit pera normativa europèa.
Eth departament competent en matèria de promocion dera accessibilitat a d'establir es modalitats de targetes de parcatge entà persones damb discapacitat e n'a de regular er usatge.
Eth departament competent en matèria de promocion dera accessibilitat a de fixar entà tot er encastre territoriau de Catalonha, damb relacion ara resèrva de places entà persones damb discapacitat, es condicions generaus entara concession de places d'usatge individuau.
Era administracion locau a de concedir era targeta a qué hè referéncia er article 47.1 as persones damb discapacitat que la solliciten e ne poguen èster beneficiàries d'acòrd damb er article 48, entà que poguen utilizar es places de parcatge reservades entad aguestes persones e gaudir des auti drets que conferís era targeta.
Es administracions locaus an de velhar, per miei des accions de seguiment e de vigilància que considèren pertinentes, per usatge corrècte des targetes de parcatge entà persones damb discapacitat, an d'adoptar es mesures que calguen entà esvitar-ne un mau usatge o un usatge fraudulent e an d'establir es sancions que escaiguen.
Cada ens locau que concedisque o gestione targetes de parcatge entà persones damb discapacitat n'a d'auer un registre e a de facilitar ath departament competent en matèria de promocion dera accessibilitat es donades que se li requerisquen entà hèr-ne eth seguiment e eth contraròtle.
Es targetes de parcatge entà persones damb discapacitat s'an de numerar en tot seguir es critèris de codificacion que siguen establits peth reglament competent en matèria de promocion dera accessibilitat damb caractèr generau entà tot eth territòri de Catalonha.
Es administracions publiques an d'utillizar es mecanismes pertinents entà compartir es donades que calguen entara gestion des targetes de parcatge entà persones damb discapacitat, garantint en tot cas era proteccion des donades personaus.
Usatge dera targeta de parcatge e des places reservades
Se considère usatge fraudulent dera targeta de parcatge entà persones damb discapacitat:
Es actuacions programades en plan municipau d'accessibilitat corresponent an prioritat entara concession des ajuts.
Era accessibilitat enes plans d'estudi
Supression de barrères ara accessibilitat en edificis d'abitatges
En aguest supòsit, era comunitat de proprietaris a de resquitar es daumatges e eth deteriorament que se produsisquen enes elements privatius o comuns afectadi.
En aguest supòsit, era comunitat de proprietaris serà era beneficiària dera expropriacion e aurà d'indemnizar es persones afectades per aguesta e costejar es òbres.
S'an d'establir per reglament es condicions entà aplicar aguest supòsit.
Intervencion administrativa en edificis d'abitatges
Sens perjudici des determinacions deth dret civiu catalan, s'es proprietaris o titolars d'un dret possessòri sus un abitatge, o es persones damb qui conviuen, an bèra discapacitat e non obtien er acòrd dera comunitat o era autorizacion deth proprietari entà executar òbres d'accessibilitat, pòden instar era intervencion deth departament competent en matèria de promocion dera accessibilitat entà qu'adòpte es mesures de besonh que garantisquen es sòns drets, per miei deth procediment e enes tèrmes que siguen establits per reglament.
a) A de garantir era audiéncia as interessats en procediment.
Era verificacion deth compliment des condicions d'accessibilitat l'a d'amiar a tèrme er òrgan o era unitat competenta entà resòlver es procediments administratius de concession de visats, autorizacions o licéncies, o es entitats que n'an atribusida era gestion.
c) Es plecs de condicions tecniques des contractes administratius, es quaus an de contier es clausules especifiques de besonh entà que se complisquen es normes d'accessibilitat.
d) Es plans de desplaçament d'empresa o es plans de mobilitat enes centres de trebalh que son objècte de contraròtle per part dera Administracion publica.
Es documents que subscriuen es interessats an d'includir, en cas des activitats sosmetudes ath regim de comunicacion prèvia, era acreditacion o era declaracion responsabla deth compliment des condicions qu'establís era normativa d'accessibilitat vigenta.
Es administracions publiques competentes entà hèr actuacions de contraròtle posterior an de comprovar que se complís era normativa d'accessibilitat.
Es hèts constatats en exercici dera foncion inspectora an valor probatòri se se formalizen en un document public, en quau cau hèr a constar, minimom, es donades següentes:
d) Era descripcion des hèts e circonstàncies materiaus e formaus que i concorren e tanben dera infraccion o es infraccions que se pòden estar cometent, e s'a de deishar constància deth precèpte que se pòt auer vulnerat per cadua des accions o es omissions que se constaten pendent era inspeccion.
S'es hèts constitutius d'ua infraccion d'aguesta lei constituïssen tanben ua infraccion tipificada en ua norma sectoriau, eth regim sancionador aplicable ei eth que regule era nomentada norma.
a) Er incompliment des disposicions qu'obliguen a adoptar normes intèrnes entà garantir es drets des persones damb discapacitat enes empreses, es centres de trebalh o es oficines d'atencion ath public.
b) Er incompliment des condicions d'accessibilitat o des mesures d'ajusti rasonables establides per aguesta lei e pera corresponenta normativa de desplegament, s'açò non empedís era utilizacion segura der espaci, er equipament, er abitatge, eth miei de transpòrt o eth servici entà persones damb discapacitat.
f) Es actes intencionadi que maumeten es elements de besonh entà garantir es condicions d'accessibilitat establides per aguesta lei e pera corresponenta normativa de desplegament, se d'açò ne resulte un deteriorament lèu des condicions d'accessibilitat.
h) Er usatge fraudulent d'ua targeta de parcatge entà persones damb discapacitat.
a) Es accions o es omissions que compòrten dirèctament o indirèctament un tracte desfavorable entà persones damb discapacitat en relacion damb d'autes persones que non n'an e se trapen ena madeisha situacion o en ua situacion analòga o comparabla.
b) Era imposicion, era pression o era menaça a persones damb discapacitat, o a tercères persones fisiques o juridiques que i siguen vinculades, entà que renóncien as sòns drets, e tanben quinsevolh acte de represàlia o de resvenja per exercici d'ua accion legau en encastre dera accessibilitat.
d) Era manca de mantienement des elements de besonh entà garantir es condicions d'accessibilitat establides per aguesta lei e pera corresponenta normativa de desplegament, s'aguesta manca de mantienement pòt generar situacions de risc o de perilh.
e) Es actes intencionadi que maumeten es elements de besonh entà garantir es condicions d'accessibilitat establides per aguesta lei e pera corresponenta normativa de desplegament, se d'açò ne resulte un perjudici grèument limitador des condicions d'accessibilitat.
a) Tota conducta d'assetjament relacionada damb era discapacitat d'ua persona qu'a coma objectiu o conseqüéncia d'atemptar contra es sòns drets fondamentaus o era sua dignitat o crear un entorn intimidador, ostil, degradant, umiliant o ofensiu.
b) Tota forma de pression exercida sus es autoritats entà obstaculizar er exercici des potestats administratives que les autrege aguesta lei.
c) Er incompliment reiterat des requeriments administratius especifics que formulen es òrgans competents entà que se complisquen es prescripcions establides per aguesta lei e pera corresponenta normativa de desplegament.
e) Es conductes qualificades coma grèus en qué i concorguen motivacions d'òdi o mesprètz per rason d'origen, de sèxe, de genre, d'orientacion sexuau, d'edat o de discapacitat, e tanben es conductes qualificades coma grèus en qué es autors s'agen valut dera dificultat o era impossibilitat dera persona afectada de representar-se ad era madeisha.
Es infraccions son objècte des sancions següentes:
Era quantia des sancions s'a de graduar en tot mantier era proporcion adequada entre era gravetat deth hèt constitutiu dera infraccion e era sancion o es sancions aplicades, considerant especiaument es critèris següents:
g) Era permanéncia o era transitorietat des repersussions dera infraccion.
j) Eth benefici economic que s'age generat entara persona autora dera infraccion.
l) Era especiau vulnerabilitat o eth risc especiau d'exclusion sociau des persones afectades, sigue per rason de discapacitat, sigue per rason dera sua dificultat o impossibilitat d'exercir era autonomia personau o de préner decisions liurament, sigue per rason dera concorréncia dera discapacitat damb d'auti factors d'eventuau vulnerabilitat, com pòden èster eth cas des hemnes, es mainatges o era gent grana damb discapacitat o eth cas des persones damb discapacitat que viuen en mèdi rurau.
Era comission de tres infraccions per usatge fraudulent dera targeta de parcatge entà persones damb discapacitat en un periode d'un an pòt comportar, addicionaument, era sancion economica corresponenta, era retirada dera targeta e era suspension des sòns efèctes pendent un periode d'entre dotze e vint-e-quate mesi.
Era persona, era comunitat, era entitat o era empresa sancionades an de presentar ar organisme competent, s'escatz, era propòsta de restitucion qu'indique es dates entà amiar-la a tèrme.
Son responsables des infraccions tipificades per aguesta lei es persones fisiques o juridiques que les cometen per accion o per omission.
Contra er acòrd d'archivament des actuacions o era resolucion desestimatòria, exprèssa o tacita, dera denóncia o era metuda en coneishement dera Administracion de possibles infraccions que tipifique aguesta lei, es organizacions e es associacions nomentades en apartat 1 son legitimades entà interpausar es recorsi o, s'escatz, exercir es accions qu'estimen procedentes coma representants d'interèssi sociaus.
a) Eth baile deth municipi a on a lòc era infraccion, per çò que hè as infraccions lèus derivades der usatge fraudulent d'ua targeta de parcatge entà persones damb discapacitat.
Era instruccion des expedients sancionadors emparats per aguesta lei correspon as òrgans qu'agen atribusida aguesta foncion enes estructures organiques deth departament competent per rason dera matèria o der ens locau corresponent e, se non n'i a, ar òrgan que designen eth secretari generau deth departament o eth baile.
Es òrgans competents entà resòlver es procediments sancionadors emparats per aguesta lei tanben son competents entà ordenar en madeish procediment es mesures de restauracion dera realitat fisica alterada.
Es entitats associatives de representacion des collectius de persones damb discapacitat.
Es expèrts en encastre dera accessibilitat.
Pòden assistir as amassades deth Conselh entara Promocion dera Accessibilitat es representants des sectors afectadi o es expèrts en matèries especifiques que i siguen convocadi.
Es administracions publiques an de revisar es plans d'accessibilitat vigents en moment dera entrada en vigor d'aguesta lei pr'amor d'adequar-ne eth contengut as disposicions dera Lei en termini de tres ans des dera entrada en vigor deth reglament que la desplegue.
Aguesta revision non òbste pas entà que s'executen es actuacions determinades pes plans vigents.
Es ens locaus an d'executar es plans d'accessibilitat enes terminis següents, a compdar dera entrada en vigor deth reglament de desplegament d'aguesta lei:
c) Quinze ans, es municipis de mens de vint mil abitants.
Incorporacion de mecanismes en planejament urbanistic entà facilitar era installacion d'ascensors
Eth planejament urbanistic generau a d'incorporar es determinacions pertinentes entà hèr possible era installacion d'ascensors segons era legislacion sectoriau aplicabla en edificis preexistents, en tot tier en compde es condicions qu'establís era legislacion urbanistica.
Es revisions de planejament urbanistic generau que s'apròven iniciaument a compdar dera entrada en vigor d'aguesta lei an d'incorporar es determinacions a qué hè referéncia er apartat 1, d'acòrd damb es caracteristiques de cada municipi.
En tot qu'eth planejament urbanistic generau non includisque es determinacions a qué hè referéncia er apartat 1, a fin de dar ua responsa agila e eficaça as sollicituds d'intervencion en edificis preexistents entara installacion d'ascensors que non s'ajusten ath planejament urbanistic aplicable, es ajuntaments an de tramitar ua modificacion puntuau deth planejament urbanistic vigent entà incorporar es determinacions nomentades.
Era modificacion s'a de tramitar e aprovar definitivament en termini maxim de dus ans des dera entrada en vigor d'aguesta lei o, se se presente abans ua sollicitud d'intervencion, en termini de quate mesi des dera presentacion.
Mantienement de vigéncia dera normativa reglamentària
Se modifique er article 71 dera Lei 12/2007, der 11 d'octobre, de servicis sociaus, que demore redactat dera manèra següenta:
Es entitats d'iniciativa privada, d'acòrd damb çò que s'establisque per reglament, an de sollicitar era autorizacion o presentar era comunicacion prèvia entà iniciar o modificar ua activitat de servicis sociaus o cessar ena prestacion d'aguesta activitat.
Entà iniciar, modificar o cessar ua activitat de servicis sociaus en qué se requerís un establiment, s'a de sollicitar en tot cas era autorizacion.
Era comunicacion prèvia permet er inici, era modificacion o eth cessament dera prestacion deth servici des deth moment dera presentacion e faculte eth departament competent en matèria de servicis sociaus entà verificar eth compliment des requisits qu'establissen era normativa de servicis sociaus e era normativa sectoriau aplicabla.
Se modifique er article 73 dera Lei 12/2007, der 11 d'octobre, de servicis sociaus, que demore redactat dera manèra següenta:
Era autorizacion administrativa o es drets derivadi dera comunicacion prèvia son subjèctes ath compliment permanent des requisits que s'exigiren entà obtier-la o entà poder iniciar era activitat, modificar-la o cessar-i.
Se modifique er article 74 dera Lei 12/2007, der 11 d'octobre, de servicis sociaus, que demore redactat dera manèra següenta:
Se modifique er article 89 dera Lei 12/2007, der 11 d'octobre, de servicis sociaus, que demore redactat dera manèra següents:
Activitats sosmetudes a contraròtle
Es servicis e es establiments an d'auer era autorizacion corresponenta o an d'auer comunicat prèviament er inici dera activiat, segons escaigue, entà complir es sues activitats, d'acòrd damb çò qu'estabís aguest article, e les cau tanben era autorizacion o era comunicacion prèvia, segons escaigue, entà modificar era sua estructura foncionau o era sua capacitat assistenciau, entà cambiar d'emplaçament o de titolaritat e entà cessar temporaument o definitivament eth sòn foncionament.
Un còp transcorrut eth termini entà resòlver eth procediment d'autorizacion administrativa de servicis sociaus sense que s'age notificat era resolucion ara persona interessada, aguesta pòt enténer desestimada era sollicitud.»
Se modifique er article 96 dera Lei 12/2007, der 11 d'octobre, de servicis sociaus, que demore redactat dera manèra següenta:
»e) Incomplir era obligacion legau de formacion deth personau que sigue de besonh entar exercici des foncions dera entitat.
Se modifique er article 97 dera Lei 12/2007, der 11 d'octobre, de servicis sociaus, que demore redactat dera manèra següenta:
»m) Iniciar o modificar era prestacion deth servici sense auer presentat era preceptiva comunicacion prèvia enes activitats sosmetudes ad aguest regim.»
Se modifique er article 98 dera Lei 12/2007, der 11 d'octobre, de servicis sociaus, que demore redactat dera manèra següenta:
»f) Incomplir es requeriments d'esmenda o de mesures correctores impausades pera Administracion, se ven afectada era seguretat des usatgèrs.
»h) Ocultar era veritabla naturalesa deth servici sociau que se prèste damb era finalitat d'eludir era aplicacion dera normativa corresponenta.
»i) Incomplir era normativa reguladora des condicions materiaus o foncionaus minimes qu'an de complir es servicis e es establiments, s'er incompliment met en perilh era salut o era seguretat des usatgèrs.
Se modifique er article 99.1 dera Lei 12/2007, der 11 d'octobre, de servicis sociaus, que demore redactat dera manèra següenta:
Se modifique era letra c der article 12 dera Lei 19/2009, deth 26 de noveme, der accès ar entorn des persones acompanhades de cans d'assisténcia, que demore redactada dera manèra següenta: